CELEX: 52004PC0601
Language: hu
Date: 2004-09-21
Title: Javaslat a Tanács határozata megállapodás kötéséről az Európai Közösség és a Svájci Államszövetség között, amely módosítja az Európai Gazdasági Közösség és a Svájci Államszövetség közötti 1972. július 22-i megállapodást a feldolgozott mezőgazdasági termékek tekintetében

AZ EURÓPAI KÖZÖSSÉGEK BIZOTTSÁGA
                                                     Brüsszel, 21.9.2004
                                                     COM(2004) 601 végleges
                                                     2004/0208 (ACC)
                                                     .
                                           Javaslat
                              A TANÁCS HATÁROZATA
   megállapodás kötéséről az Európai Közösség és a Svájci Államszövetség között, amely
    módosítja az Európai Gazdasági Közösség és a Svájci Államszövetség közötti 1972.
      július 22-i megállapodást a feldolgozott mezőgazdasági termékek tekintetében
                                 (előterjesztő: a Bizottság)
HU                                                                                     HU
 ---pagebreak---                                              INDOKLÁS
   Az Európai Közösség és tagállamai, valamint a Svájci Államszövetség közötti
   megállapodások záróokmányaihoz csatolt, a további tárgyalásokról szóló közös nyilatkozat,
   amelyet 1999. június 21-én írtak alá Luxemburgban, felszólítja a Közösséget és Svájcot arra,
   hogy kezdjenek tárgyalásokat az Európai Közösség és a Svájci Államszövetség közötti 1972.
   július 22-i megállapodás 2. jegyzőkönyvének aktualizálásáról.
   A Tanács felhatalmazta a Bizottságot a tárgyalások megkezdésére. A Tanács határozatához
   csatolt tárgyalási irányelvek a következő célkitűzéseket fogalmazták meg:
   a)        Aktualizálni kell az Európai Gazdasági Közösség és a Svájci Államszövetség közötti
             1972. július 22-i megállapodáshoz fűzött 2. jegyzőkönyvet az uruguayi forduló
             eredményeinek megfelelően és alkalmazni kell annak termékstruktúráját;
   b)        Meg kell oldani a kereskedelemben adódó, az azt befolyásoló problémákat,
             mindegyikük esetében figyelembe véve az alapvető mezőgazdasági termékekkel
             kapcsolatos meglévő kereskedelmi megállapodásokat;
   c)        Véglegessé kell tenni a svájci hatóságokkal megállapodott átmeneti intézkedéseket a
             megállapodás hatókörét illetően, tekintettel a Svájci Államszövetség és az új
             tagállamok közötti kereskedelmi forgalom fenntartására az Európai Unió 2004.
             május 1-jén történt kibővítése után;
   d)        Javítani kell a viszonossági piacra jutást a feldolgozott mezőgazdasági termékek
             esetében.
   A Bizottság a tárgyalásokat Svájccal 2001 végén kezdte meg és 2004. június 25-én fejezte be,
   amikor is parafálta az Európai Gazdasági Közösség és a Svájci Államszövetség közötti 1972.
   július 22-i megállapodást a feldolgozott mezőgazdasági termékekre vonatkozó rendelkezések
   tekintetében módosító megállapodás tervezetét (a továbbiakban: a megállapodás).
   A megállapodás az 1972-es megállapodás I. mellékletét egy új I. melléklettel váltja fel, amely
   ehhez a megállapodáshoz 1. mellékletként kapcsolódik, és az 1972-es megállapodás 2.
   jegyzőkönyvét egy új 2. jegyzőkönyvvel, amely e megállapodás 2. mellékleteként szerepel.
   Annak az általános irányvonalnak megfelelően, hogy egy piacorientáltabb megközelítést
   alkalmazzunk, a referenciaárakat időszakosan módosítani kell a 2. jegyzőkönyv 5. cikkének
   (4) bekezdése szerint.
   A Tanácsot a mellékelt javaslat tanácsi határozatra felkéri, hogy a Tanács elnöke jelölje ki azt
   a személyt, aki felhatalmazást kap az Európai Gazdasági Közösség és a Svájci
   Államszövetség közötti 1972. július 22-i megállapodást a feldolgozott mezőgazdasági
   termékek tekintetében módosító COM (…) megállapodás aláírására az Európai Közösség
   részéről.
HU                                                 2                                                HU
 ---pagebreak---                                                         2004/0208 (ACC)
                                              Javaslat
                                     A TANÁCS HATÁROZATA
     megállapodás kötéséről az Európai Közösség és a Svájci Államszövetség között, amely
       módosítja az Európai Gazdasági Közösség és a Svájci Államszövetség közötti 1972.
         július 22-i megállapodást a feldolgozott mezőgazdasági termékek tekintetében
   AZ EURÓPAI UNIÓ TANÁCSA,
   tekintettel az Európai Közösséget létrehozó Szerződésre és különösen annak 133. cikkére,
   a 300. cikk (2) bekezdésével összefüggésben,
   tekintettel a Bizottság javaslatára1,
   mivel:
   (1)     A Tanács felhatalmazta a Bizottságot arra, hogy a Svájci Államszövetséggel
           tárgyalásokat folytasson a kölcsönös piacra jutást illetően a feldolgozott
           mezőgazdasági termékek esetében.
   (2)     A tárgyalások eredménye kellően tükrözi a Tanács által kiadott tárgyalási irányelveket,
           különösen az Európai Gazdasági Közösség és a Svájci Államszövetség közötti 1972.
           július 22-i megállapodás 2. jegyzőkönyvének módosítását figyelembe véve.
   (3)     Egy későbbi időpontban történő megkötésének függvényében kívánatos, hogy a 2004.
           június 25-én parafált megállapodás aláírása megtörténjen.
   A KÖVETKEZŐKÉPPEN HATÁROZOTT:
   1
           HL C […].,[…], […]. o.
HU                                                3                                                HU
 ---pagebreak---                                        Egyetlen cikk
   Egy későbbi időpontban történő megkötésére való tekintettel, a Tanács elnöke ezennel
   felhatalmazást kap annak a személynek a kijelölésére, aki felhatalmazást kap az Európai
   Gazdasági Közösség és a Svájci Államszövetség közötti 1972. július 22-i megállapodást a
   feldolgozott mezőgazdasági termékek tekintetében módosító megállapodás aláírására az
   Európai Közösség részéről.
   Kelt Brüsszelben, […]-án/-én.
                                          a Tanács részéről
                                          az elnök
HU                                           4                                             HU